**RAE VALLA VANEMAEALISTE NÕUKOGU KOOSOLEKU PROTOKOLL**

**27.11.2024** kl 15.00 - 16.30

Rae Kultuurikeskuse kohviku ruumis

**Juhatas ja protokollis:** Silva Laius

**Osalesid:** Ene Böckler, Kersti Lass, Anne-Lii Mändmets, Anu Roop, Kaia Talvik, Monika Uustal, Virve Sepp, Astra Teras, Maie Vahl, Tiiu Väinsaar.

**Puudusid:** Agu Laius (roiete hulgimurd) Piret Jõhvik, Enn Kesa, Ellen Liik, Kaie Otsmaa, Kaia Pilvik, Anne Rentel (operatsioonil), Tuulike Seljamaa.

**Kutsutud:** Meelis Rõigas, valla arendus- ja haldusameti juhataja

**Päevakord**

1.  Valla valmisolekust ohu- ja kriisiolukorraks ning elanike kaitseks ja abistamiseks. Meelis Rõigas

ARUTELU

**1 Valla valmisolekust ohu- ja kriisiolukorraks ning elanike kaitseks ja abistamiseks.**

Meelis Rõigase ettekande põhipunktid ja vastused osalejate küsimustele olid järgmised:

* Hetkel on elanike kaitsevajaduste seadus riigi tasandil alles ettevalmistamisel, seega pole seda ka valla tasandil olemas.
* Elutähtsate teenuste nimekiri on vallas alles koostamisel. Puudub ka sotsiaalabi plaan kriisi olukordade jaoks.
* Hetkel on elutähtsad teenused Rae vallas ainult teede hooldamine ja veevärk (Elveso). Kriis on siis, kui teed on olukorras, mis ei võimalda inimesi evakueerida. Teede korrashoidu valla teedel püüab vald igati tagada.
Osalejad tõid mitmeid näiteid, selle kohta, kus see ei ole kahjuks talviti suurte lumesadude puhul toiminud. Probleemne on ka riigiteede korrashoid valla territooriumil, mille korrashoiu eest vastutab riigi transpordiamet.
* Kui elekter kaob, ei suuda/ei tohi vald ise midagi ette võtta. Elektriavarii puhul on vald ise klient ja piltlikult öeldes diplomeeritud elektriinsener istub ise pimedas, aga ei tohi omaalgatuslikult midagi ette võtta.
Elvesol on generaatorivõimsus mingiks ajaperioodiks olemas.
* Korteriühistud peavad ise tagama elektrigeneraatorite olemasolu veega varustamiseks.
* Korteriühistud peavad tagama keldrite olemasolu korral nende korrasoleku ja vajaliku sisustuse, et elanikud saaksid vajadusel varjuda.
* Rae vallas pole elanike jaoks ühtki avalikku varjumiskohta.
* Majades, kus varjumiseks kasutuskõlblikud keldrid puuduvad, ehk siis suures enamuses valla elumajades, on tegelikult igaühe enda asi, kus varju leida.
* Valla kaevud, puhta vee allikad ja keldrid on kaardistamata.
* Küsimusele, kas vallal pole plaanis teha koolitusi elanikele kriisiolukordades toimetulekuks, vastas Rõigas, et see on vabatahtlike päästajate ülesanne.
Külavanemate koolitusi sel teemal on toimunud.
* Kuna Meelis Rõigase hallata on ka valla arendustegevus, siis küsimusele, millal saab vald endale uue hooldekodu, vastas ta, et pole selle kohta midagi kuulnud.
* Meelis Rõigas lubas Eakate nõukogu koosolekule tulla uuesti kevadel ja rääkida, mis selleks ajaks on valla tasandil kriisidega toimetulekuks paremuse poole liikunud. Ohtu, et mingi suur kriis võiks juhtuda, hinnatakse hetkel 10 palli süsteemis 2-3.

**Otsustati:**1. Võtta informatsioon ja arutelu teadmiseks. Jätkata teema käsitlemist nõukogu koosolekul.

**Otsustati:** Järgmine Vanemaealiste nõukogu koosolek toimub 29. jaanuaril 2025

Protokolli allkirjastas vanemaealiste nõukogu esimees
Agu Laius